เติมความรู้ไม่มีวันจบสิ้น หลักสูตรใหม่ที่มาแรง 
การเงินในระบบเศรษฐกิจดิจิทัล,เป็นอีกหนึ่งหลักสูตรที่เปิดมุมมองการลงทุนยุคดิจิทัลที่กำลังมาแรง คริปโตแอสเซท เรโวลูชั่น (Crypto asset Revolution) หรือ CAR หลักสูตรที่ให้ความรู้ความเข้าใจที่ถูกต้องด้านการลงทุน Cryptocurrency และการระดมทุนผ่านโทเค็นดิจิทัล (ICO) แบบครบวงจรแก่นักลงทุน ผู้ประกอบการ และบุคลากรในสถาบันต่างๆ ซึ่งจัดโดย 3 ผู้บริหารมือพระกาฬด้านการเงิน ได้แก่ กรณ์ จาติกวณิช ประธานสมาคมฟินเทคแห่งประเทศไทย และประธานหลักสูตร, ดร.การดี เลียวไพโรจน์ ประธานเจ้าหน้าที่บริหาร บริษัท ไอโครา จำกัด และ นิลทิตา เลิศเรืองศุภกุล ผอ. หลักสูตรคาร์ ซึ่งเพิ่งจัดปฐมนิเทศและเปิดหลักสูตรฯ รุ่นแรกอย่างเป็นทางการ ที่โรงแรม แกรนด์ ไฮแอท เอราวัณ กรุงเทพฯ เมื่อเร็วๆนี้,ในงาน ดร.การดี เลียวไพโรจน์ และ นิลทิตา เลิศเรืองศุภกุล สองผู้บริหารหลักสูตรได้กล่าวสรุปว่า หลักสูตรคริปโตแอสเซท เรโวลูชั่น เกิดจากความตั้งใจของสมาคมฟินเทคแห่งประเทศไทย และไอโครา ที่อยากจะเป็นส่วนหนึ่งในการช่วยขับเคลื่อนเศรษฐกิจของประเทศไทย ให้เป็นศูนย์กลางของระบบเศรษฐกิจแบบดิจิทัล ซึ่งเป็น เทรนด์เศรษฐกิจแบบใหม่ของโลก จึงจัดทำหลักสูตรนี้ขึ้น เพื่อให้ความรู้เรื่องระบบเศรษฐกิจใหม่นี้แก่นักธุรกิจ บุคลากรภาครัฐ และประชาชนทั่วไป เพื่อนำความรู้ไปต่อยอดทางธุรกิจได้อย่างมีประสิทธิภาพ และได้รับเกียรติจากบุคคลในวงการการเงินและการลงทุนทั้งชาวไทยและชาวต่างประเทศ ที่จะมาเป็นวิทยากร แชร์ประสบการณ์จริงและให้ความรู้เกี่ยวกับเรื่องโทเค็นดิจิทัลคืออะไร เทคโนโลยีบล็อกเชนคืออะไร และมีบทบาทในอนาคตอย่างไร เป็นต้น,จากนั้น กรณ์ จาติกวณิช ประธานหลักสูตรฯ ได้บรรยายพิเศษในมุมมอง การปฏิวัติการเงินในปัจจุบันสู่การเงินในระบบเศรษฐกิจดิจิทัลว่า เราไม่สามารถหลีกเลี่ยงระบบเศรษฐกิจดิจิทัลได้ เนื่องจากเทคโนโลยีถูกพัฒนาไปอย่างต่อเนื่อง และด้วยไลฟ์สไตล์ของกลุ่มคนรุ่นมิลเลนเนียล (Millennials) ที่กำลังจะเป็นกลุ่มที่สามารถกำหนดทิศทางของสังคมให้สูงขึ้นได้เรื่อยๆแทนกลุ่มคนเบบี้บูม (Baby boom) ดังนั้น รูปแบบธุรกิจก็จะค่อยๆเปลี่ยนไปตามไลฟ์สไตล์ของกลุ่มคนรุ่นมิลเลนเนียล ที่เติบโตมากับเทคโนโลยี โดย 5 เทคโนโลยี ที่จะทำให้เกิดความเปลี่ยนแปลงด้านการเงินการลงทุน คือ Machine learning เป็นส่วนของการเรียนรู้ของหุ่นยนต์ หรือเครื่องจักร ซึ่งสามารถวิเคราะห์ความเสี่ยงที่จะเกิดขึ้นได้ดีขึ้น ทำให้วิเคราะห์ข้อมูลและประเมินความเสี่ยงของผู้กู้ได้แม่นยำ ส่งผลต่อการเข้าถึงแหล่งเงินทุนได้มากกว่า, Chatbot โปรแกรมคอมพิวเตอร์ที่ถูกออกแบบมาให้สามารถโต้ตอบปฏิสัมพันธ์กับมนุษย์ได้ ผ่านทางตัวอักษรหรือเสียงพูด ซึ่งจะมีอิทธิพลต่องานบริการคือ นำมาใช้เป็นคอลเซ็นเตอร์แทนแรงงานคน เป็นต้น, Blockchain เป็นเทคโนโลยีการเก็บบัญชีธุรกรรมออนไลน์ ซึ่งส่งผลต่อไลฟ์สไตล์ของคน ให้สามารถทำธุรกรรมต่างๆ ได้โดยไม่ต้องผ่านธนาคาร ซึ่งจะส่งผลต่อสถาบันการเงินในอนาคต, Internet of things เป็นการเชื่อมโยงอุปกรณ์ต่างๆสู่โลกอินเตอร์เน็ต ทำให้เราสามารถควบคุมอุปกรณ์ต่างๆ ผ่านโทรศัพท์มือถือได้, Cryptocurrency หรือเงินดิจิทัลที่สามารถมีการแลกเปลี่ยนได้บนโลกออนไลน์ นับว่าเป็นเทคโนโลยีที่ทำให้โลกการเงินเกิดการเปลี่ยนแปลงมากที่สุด แม้ว่าปัจจุบันยังมีข้อกังวลเรื่องความปลอดภัยในการออมเงินก็ตาม.
เป็นอีกหนึ่งหลักสูตรที่เปิดมุมมองการลงทุนยุคดิจิทัลที่กำลังมาแรง คริปโตแอสเซท เรโวลูชั่น (Crypto asset Revolution) หรือ CAR
คริปโตแอสเซท เรโวลูชั่น,การเงิน,เศรษฐกิจดิจิทัล,กรณ์ จาติกวณิช,การดี เลียวไพโรจน์,อื่นๆ